فرانسادا باشکند پاریسین قوزئیین‌ده‌کی لا شاپل بؤلگه‌سینده کؤرپو آلت‌لاریندا و اوتوبان گیریشینده یاشایان تخمینا مین سیغینماچی سحرین ارکن ساعت‌لاریندا تخلیه ائدیلدی.
پاریس امنیت مودورلوگوندن وئریلن آچیقلامادا، اکثریتی افغانستانلی و سودان‌لی مین دولاییندا سیغینماچی‌نین قالدیغی کؤرپو آلت‌لاری و اوتویول گیریشین‌دکی کمپ‌لرین یاسادیشی اولدوغو ایفاده ائدیله‌رک، بورا‌لارین "گوونلیک باخیمین‌دان اولدوغو قدر سیغینماچی‌لار و اطراف‌داکی خالق اوچون ده خسته‌لیک ریسکی میدانا گتیردیگی" قید ائدیلدی.
آچیقلامادا، بو سببله سیغینماچی‌لارین سحرین ارکن ساعات‌لاریندا بورا‌لاردان تخلیه ائدیلدیگی بیلدیریلدی.
قونود(ائو)دان سوروملو باخان  امانوئل کوس ‌دا 350 پلیس و 100دن چوخ بلدیه و سیویل توپلوم هؤرگوتو چالیشانی‌نین قاتیلدیغی تخلیه عملیاتی‌نین یئرلی ساعاتلا 06.00دا (تورکیه ساعاتی ایله 07.00) باشلادیغینی، اتوبوس‌لارلا آپاریلان 800 ایله مین سیغینماچی‌نین پاریس و اطرافین‌داکی سیغینماچی مرکزلرینه یئرلشدیریله‌جگینی سؤیله‌دی.
